<classify> KATIBU Mkuu wa Chama Cha Mapinduzi CCM, Dk Bashiru Ally amesema CCM haikuomba ridhaa kwa wananchi, kutetea makuwadi, madalali na wapigadili kwa wakulima wetu.Pia, amesema chama hakitamuacha bila kumshughulikia mtu yeyote atakayekwamisha juhudi za serikali katika vita ya kujenga uchumi nchini.Katibu Mkuu alitoa maelekezo hayo mwishoni mwa wiki kwa niaba ya CCM katika Mkutano wa 10 wa wadau wa kahawa nchini na kuwataka kukomesha udalali na unyonyaji kwa wakulima wa zao hilo.Vita ya uchumi inajumuisha sekta ya madini, kilimo, mifugo na uvuvi, hivyo ninyi wadau wa kilimo ni askari katika vita hii kali, na asijitokeze mtu awe ndani ya chama, serikali au taasisi binafsi kutaka kutukwamisha, uongozi huu wa serikali ya awamu ya tano ya Rais John Magufuli hautomuacha, atashughulikiwa yeye kabla hajatusaliti, alisema Dk Bashiru.Dk Bashiru alisema chama kimejipanga katika kutekeleza Ilani yake ya Uchaguzi ya mwaka 201520 ya kuboresha na kukata mirija ya unyonyaji kwa wakulima wa mazao yote ya kimkakati ikiwemo kahawa.Kamwe tusifanye kazi ya usaliti katika kikao hiki cha 10, mtoe mapendekezo ya kuwavusha wakulima, sio kuwadidimiza, alisema.Akifafanua msimamo wa CCM katika mazao ya kimkakati ikiwemo kahawa, Dk Bashiru alisema ili wakulima kupitia vyama vya ushirika wawe salama katika bei ya kahawa, bodi ya kahawa lazima itoe leseni za soko la moja kwa moja.Katibu Mkuu alisema bodi hiyo inatakiwa kutoa leseni moja kwa moja tofauti na hali ilivyo sasa, ambapo bodi imekuwa ni kikwazo kikubwa kwa wakulima kutokana na viongozi wa bodi kuwa na mgongano wa maslahi, hivyo kuchelewesha utaoji wa leseni kwenye vyama vya ushirika.Bodi ya kahawa, hamuwezi kuwa bodi halali kama waajiri wenu ambao ni wakulima wakiwa hawana imani na nyie, bodi ya kahawa mmekuwa ni kichaka cha udalali,  <topic>: KITAIFA 